**SIÐAMEISTARI**

Siðameistari skal halda uppi góðum félagsanda á klúbbfundum og leitast við að gera þá lifandi og skemmtilega án þess að slíkt gangi út í öfgar.

Heimilt er honum að sekta klúbbfélaga réttlátlega. Alla peninga sem siðameistari innheimtir skal hann afhenda gjaldkera en þær fara í félagasjóð klúbbsins.

Hann beitir sektum fyrir nær allt sem honum dettur í hug! - Frami manna í starfi, afmælisdagar, fjölgun í fjölskyldunni og margt fleira kemur til greina.

Þá sektar hann alla þá sem ekki mættu á síðasta fund og án nokkurrar undantekningar hvern einasta félaga sem ekki er með Lionsmerki í barmi.

*Lionsmerki eiga allir Lionsmenn að bera, innan klúbbsins sem utan.*

(ber gjaldkera að hafa ætíð Lionsmerki til sölu á klúbbfundum).

Áríðandi er að formaður skipi varasiðameistara.

Haldin eru sérstök námskeið fyrir Siðameistara.